Mark Hamill

Mark Richard Hamill, nado en Oakland, California o 25 de setembro de 1951, máis coñecido como Mark Hamill, é un actor de cine, teatro e televisión, actor de voz, director e escritor estadounidense, principalmente recoñecido por interpretar a Luke Skywalker na serie de películas de A guerra das galaxias.

 Traxectoria 
Mark Hamill naceu en Aukland, California, fillo de Virginia Suzanne (Johnson de solteira) e do capitán da Armada dos Estados Unidos William Thomas Hamill. El é un dos sete fillos da parella; ten dous irmáns, Will e Patrick e catro irmás Terry, Jan, Jeanie e Kim. Seu pai ten ascendencia inglesa, escocesa, irlandesa e galesa; súa nai ten ascendencia inglesa e sueca. Hamill describiu a seu pai como fervoroso católico e republicano partidario de Nixon. Dende a nenez, debido á carreira militar de seu pai, a familia mudou continuamente de residencia, acudindo a diferentes escolas durante a súa etapa de formación. Durante os anos de primaria asistiu á Walsingham Academy e a Poe Middle School. Con 11 mudouse a San Diego, residindo no bloque 5900 de Castleton Drive, acudiu ó Hale Junior High School. Durante o seu primeiro ano na James Madison High School trasladouse coa súa familia a Virxinia e Hamill estudou no Annandale High School. Decontado seu pai foi destinado ó Xapón, Hamill incorporouse ó Nile C. Kinnick High School e formou parte do club dramático, graduouse en 1969. Posteriormente matriculouse en Los Angeles City College especializándose en drama.

Nos inicios da súa carreira como actor Hamill participou na soap-opera General Hospital, tendo un papel recorrente; na comedia The Texas Wheelers tivo un papel protagonista. Interpretou no episodio piloto de Eight Is Enough (1977) a David, o fillo máis vello, non obstante foi Grant Goodeve quen interpretou o papel na serie. Tamén apareceu como artista invitado en The Bill Cosby Show, The Partridge Family, Room 222 e One Day at a Time. Participou en diversos telefilmes como The City (1977), e Sarah T. - Portrait of a Teenage Alcoholic (1975). Como actor de voz Hamill interpretou o personaxe de Corey Anders na serie de debuxos animados Jeannie (1973) de Hanna-Barbera e o personaxe de Sean na película Wizards (1977) do director Ralph Bakshi.

Robert Englund, amigo de Hamill, estaba facendo unha audición para un papel en Apocalypse Now cando pasou polo corredor onde se facían as audicións para A guerra das galaxias de George Lucas. Tras permanecer un anaco observando as audicións decatouse de que Hamill sería perfecto para o papel de Luke Skywalker, suxeriulle a Hamill que se presentara ás audicións e Hamill conseguiu o papel.

A guerra das galaxias estreouse en maio de 1977 e tivo un enorme e inesperado éxito que causou repercusión na industria cinematográfica. Hamill tamén apareceu en Star Wars Holiday Special en 1978 e protagonizou as secuelas de A guerra das galaxias O imperio contraataca (1980) e O retorno do Jedi (1983). Mark Hamill sufriu un grave accidente automobilístico no período comprendido entre as dúas primeira películas, fracturando o nariz e o pómulo esquerdo. Difundironse rumores falsos de que necesitaba cirurxía plástica no rostro. Tralo accidente Hamill foi candidato, xunto a Harrison Ford, ó Premio Saturn ó mellor actor outorgado pola Academy of Science Fiction, Fantasy and Horror Films.

Mantivo unha relación coa súa compañeira de elenco en General Hospital Anne Wyndham. Casou con Marilou York, unha hixienista dental, o 17 de decembro de 1978 nunha cerimonia civil. Froito desta unión Mark e Marilou teñen tres fillos; Nathan, Griffin e Chelsea Elizabeth.

Tralo éxito de A guerra das galaxias, Hamill decatouse de que o público o identificaba moito con Luke Skywalker, convertérase nun ídolo adolescente. Participou tamén noutras películas como Corvette Summer (1978) e en The Big Red One (1980), filme baseado na segunda guerra mundial. Fixo unha aparición especial en The Muppet Show como el mesmo e como Luke Skywalker que xunto a C-3PO e R2-D2 andaban na procura de Chewbacca. Outras aparicións en películas inclúen The Night the Lights Went Out in Georgia (1981) e Britannia Hospital (1982).

Mark Hamill repetiu o papel de Luke Skywalker nas dramatizacións de radio de A guerra das galaxias (1981) e O imperio contraataca (1983). Para o drama radiofónico O Retorno do Jedi (1996) o papel interpretouno outro actor.

Actuou en Broadway onde protagonizou The Elephant Man en 1979, Amadeus en 1983, Harrigan 'N Hart en 1985, pola que foi nomeado para o Drama Desk Award, Room Service en 1986 e The Nerd en 1987-88. Cando Amadeus foi adaptada ó cine en 1984 presentouse as audicións para interpretar a Mozart pero Tom Hulce obtivo o papel. Fixo algunhas aparicións en televisión como nun episodio de Amazing Stories en 1986 e en The New Alfred Hitchcock Presents en 1987.

Regresou ó cine tras seis anos coa película de ciencia ficción Slipstream (1989). Continuou protagonizando algunhas películas durante a década de 1990 como o suspense Midnight Ride (1990), The Guyver (1991), a nova versión de Village of the Damned (1995), e na película de acción sueca Hamilton (1998). Hamill participou na película Jay and Silent Bob Strike Back (2001) como o supervilán Cocknocker, nun papel onde se parodia a si mesmo.

Hamill deulle voz ó Joker na serie Batman: The Animated Series que comezou a emitirse en 1992 e continuou interpretando o personaxe en moitas series derivadas, videoxogos e películas, recibiu o eloxio da crítica pola súa actuación e partir de entón tivo a oportunidade de interpretar como actor de voz outros superviláns noutras series de debuxos animados. Interpretou tamén o Hobgoblin na serie de animación Spider-Man que comezou a emitirse en 1994 e outros papeis en series de superheroes da Marvel como Gargoyle en The Incredible Hulk (1996), Maximus en Fantastic Four (1994), posteriormente a Klaw en The Avengers: Earth's Mightiest Heroes (2010), varios personaxes en Ultimate Spider-Man (2012). Hamill deulle voz a Solomon Grundy e Trickster nas series do universo animado de DC Justice League (2001-2004) e Justice League Unlimited (2007-2010), o gángster asasino Tony Zucco en The Batman e Specter nun episodio de Batman: The Brave and the Bold (2008-2011). Interpretou moitos outros personaxes noutras series de animación.

Aparece como actor invitado en dous episodios da serie de televisión The Flash en 1990 como Trickster, apareceu noutras series de televisión durante este período como en MADtv, en Saturday Night Live, 3rd Rock from the Sun en 1997, Just Shoot Me! en 1998 e en dous episodios de seaQuest DSV en 1995 como Tobias LeConte, tamén apareceu no episodio "Mind over Matter" da serie de televisión The Outer Limits en 1995.

Hamill escribiu xunto con Eric Johnson The Black Pearl (1995), ilustrada por H. M. Baker, unha miniserie de cómics publicada por Dark Horse Comics. Escribiu unha introdución para Trade Paperback Batman: Riddler Two-Face onde se reeditan varias historias de Two-Face e Riddler relacionadas con Batman Forever. Tamén fixo varias historias para The Simpsons comics incluíndo "Catastrophe in Substitute Springfields!", que parodia Crisis on Infinite Earths de DC e fai tamén referencia a outros cómics clásicos.

Interpretou o protagonista da serie de videoxogos de Wing Commander, o coronel Christopher Blair, en Wing Commander III: Heart of the Tiger (1994), Wing Commander IV: The Price of Freedom (1996) e Wing Commander: Prophecy (1997). Apareceu en Squadron 42, a campaña para un só xogador do universo de videoxogos de Star Citizen, como Steve "Old Man" Colton. Interpretou máis personaxes para outros moitos videoxogos.

En 2003 Hamill interpretou a Michael Minetti na obra de teatro Six Dance Lessons in Six Weeks. Dirixiu e protagonizou Comic Book: The Movie (2004) distribuída directamente en DVD. En 2011 apareceu na serie de televisión Chuck facendo de vilán, en Criminal Minds facendo de asasino en serie no 2013 e en The Neighbors como artista invitado, interpretando o comandante Bill, no ano 2013.

Protagonizou a película húngara Thelomeris (2011), onde foi asesor creativo. O ano seguinte Hamill protagonizou outras dúas películas, o filme de terror Airborne (2012) e a pequena película independente Sushi Girl (2012). Interpretou a James Arnold en Kingsman: The Secret Service (2014), volveu a interpretar a Trickster na serie The Flash da canle de televisión The CW en tres episodios no ano 2014 e participou tamén no filme independente Con Man (2018).

Regresou ó universo de A guerra das galaxias en 2014 cando lle deu voz ó Sith Lord Darth Bane no episodio final da serie animada The Clone Wars; foi nomeado para o premio Daytime Emmy polo seu desempeño. Coa adquisición de Lucasfilm por The Walt Disney Company, Disney anunciou que habería novas películas de Star Wars, comezando por Star Wars Episode VII: The Force Awakens (2015) e logo con Star Wars: The Last Jedi (2017), o que significou o regreso de Luke Skywalker ás pantallas de cine.

 Filmografía 
Filmografía parcial de Mark Hamill
 Ano Película Personaxe1977A guerra das galaxiasLuke Skywalker1977WizardsSean1978Corvette SummerKenneth W. Dantley Jr.1979Sam Fuller and the Big Red OneEl mesmo1980O imperio contraatacaLuke Skywalker1980The Big Red OneSoldado Griff1981The Night the Lights Went Out in GeorgeConrad1982Britannia HospitalRed1983O retorno do JediLuke Skywalker1984Kaze no Tani no NaushikaGovernante de Pejite1986Tenkū no Shiro RapyutaMuska1989SlipstreamWill Tasker1989Fall of the EaglesPeter Froehlich1989The Little Mermaid1990Midnight RideJustin Mckay1991The GuyverMax Reed1991Black Magic WomanBrad Travis1992SleepwalkersTenente Jennings1993Time RunnerMichael Raynor1993Batman: A máscara do FantasmaO Joker (Voz)1994Silk DegreesJohnson1994The RaffleBernard Wallace1995Village of the DamnedReverendo George1997LaserhawkBob Sheridan1997Quan s'esgoti el tempsBill Thermot1997The Batman Superman Movie: World's FinestO Joker (Voz)1998HamiltonMike Hawkins1998Watchers RebornMurphy1998Scooby-Doo on Zombie IslandSnakebite Scruggs1998The SimpsonsEll Mateix (Voz)1999Gen¹³Threshold (Voz)1999Wing CommanderMerlin1999Walking Across EgyptLamar N. Benfield2000Sinbad: Beyond the Veil of MistsCapitán da garda2000Scooby-Doo and the Alien InvadersSteve2000Joseph: King of DreamsJudah2000Batman Beyond: Return of the JokerO Joker (Voz)2001Thank You, Good NightKarl2001Jay and Silent Bob Strike BackCocknocker2001Día da TerraDr. Bob (Voz)2002Balto II: Wolf QuestNiju (Voz)2003Aero-Troopers: The Nemeclous Crusade vell Joshua (Voz)2003ReesevilleZeek Oakman2004Comic Book: The MovieDonald Swan2005RepetitionEll mateix2005Thru the Moebius StripSimon Weir (Voz)2006Look, Up in the Sky: The Amazing Story of SupermanEl mesmo2006Ultimate Avengers 2Dr. Oiler (Voz)2006Tom and Jerry: Shiver Me WhiskerThe Skull (Voz)2006Choose Your Own Adventure: The Abominable SnowmanJamling (Voz)2006Robotech: The Shadow ChroniclesComandante Darryl Taylor (Voz)2007Battle for TerraElder Orin2007Futurama: Bender's Big ScoreChanukah Zombie (Voz)2009Afro Samurai: ResurrectionBin2014Kingsman: The Secret ServiceProfesor James Arnold2015Regular Show: The MovieSkips2015Star Wars Episode VII: The Force AwakensLuke Skywalker2016Batman: The Killing JokeO Joker (Voz)2017Star Wars: Episode VIIILuke Skywalker

 Televisión 
 Anos Serie Personaxe1990 - 1991The FlashJames Jesse/The Trickster1992 - 1995Batman: The Animated SeriesO Joker1995 - 1999Mina and the CountThe Count (Voz)1994 - 1998Spider-ManHobgoblin2001 - 2004Justice League UnlimitedJoker, Solomon Grundy, The Trickster (Voces)2006 - presentMetalocalypseSenador Stampingston, Jean-Pierre, Mr. Selatcia (Voces)2006 - 2008Avatar: The Last AirbenderFire Lord Ozai (Voz)2010 - presentRegular ShowSkips (Voz)2008 - 2014Star Wars: The Clone WarsDarth Bane (Voz)2013Criminal MindsReplicator2015The FlashJames Jesse / The Trickster

 Notas 
Todas as referencias en inglés agás cando se indique o contrario

 Véxase tamén 

Categoría:Nados en 1951
Categoría:Actores de cinema dos Estados Unidos de América
Categoría:Actores de teatro dos Estados Unidos de América
Categoría:Actores de televisión dos Estados Unidos de América
Categoría:Actores de voz dos Estados Unidos de América
Categoría:Actores de California